Jonatan Karjus
Jonatan Karjus (sündinud 28. juunil 1991 Soomes Lohja linnas) on Eesti suhtekorraldaja, ärijuht ja orienteeruja. Ta lõpetas 2010. aastal Antsla Gümnaasiumi ja 2016. aastal Tallinna Ülikooli riigiteaduste erialal. Karjus töötas aastatel 2012–2013 Eesti Reformierakonna arendusjuhina. Aastatel 2014–2015 oli ta ajaleht Postimees reporter. Aastast 2016 on ta tegutsenud suhtekorraldajana. 2022. aasta sügisest juhib ta mööbliettevõtet Standard.